Seal trepi peal Lilaga koos kuberneri oodates kleepis meile ka üks  muidu libe mees külge. Lila ütles, et noormees teda igatsevat ja ei saa aru, et ta oma onupojaga kihlatud on ja järgmisel aastal abielluma peab. Oh armudraamat. Küsisin siis Lilat, et kas ta tahab oma onupojaga abielluda. Ta väitis seda väga tahtvat - kuna ta on juba päris vana - ligi 30, siis on see oluline… Nojah. Uurisin siis veel, te kus peika siis praegu - pidi Mauretaanias olema.  Uurisin ka natuke Lääne Sahhara poliitilise olukorra kohta. See pidi olema keeruline, aga positiivne selle asja  juures on, et kuberner on omakandi mees - pärit umbes 200 km Es Smarast lõunas - ja seetõttu on ta kohalike seas ka populaarne. Lisaks pidi ta olema noor ja edumeelne. Nojah, eks see meie konverentsi sinna Es Samarasse toomine oli ju ka tõesti üks hull ja edumeelne ettevõtmine…